CELEX: 62021CN0279
Language: fi
Date: 2021-04-28 00:00:00
Title: Asia C-279/21: Ennakkoratkaisupyyntö, jonka Østre Landsret (Tanska) on esittänyt 28.4.2021 – X v. Udlændingenævnet

12.7.2021   
            
            
               FI
            
            
               Euroopan unionin virallinen lehti
            
            
               C 278/32
            
         
      Ennakkoratkaisupyyntö, jonka Østre Landsret (Tanska) on esittänyt 28.4.2021 – X v. Udlændingenævnet
      (Asia C-279/21)
      (2021/C 278/45)
      Oikeudenkäyntikieli: tanska
      
         Ennakkoratkaisua pyytänyt tuomioistuin
      
      Østre Landsret
      
         Pääasian asianosaiset
      
      
         Kantaja: X
      
         Vastaaja: Udlændingenævnet
      
         Ennakkoratkaisukysymykset
      
      
                  1)
               
               
                  Estääkö päätöksen N:o 1/80 (1) 13 artiklaan sisältyvä standstill-lauseke säätämästä ja soveltamasta kansallisia oikeussääntöjä, joiden mukaan aviopuolisoiden perheenyhdistämisen edellytykseksi asetetaan se, että elleivät erityiset syyt puolla vaatimuksesta poikkeamista, avio- tai avopuolison, joka on assosiaatiosopimuksen ja päätöksen N:o 1/80 soveltamisalaan kuuluva turkkilainen työntekijä, on läpäistävä kohdejäsenvaltion virallisen kielen koe käsiteltävän asian kohteena olevan kaltaisessa tilanteessa, jossa turkkilainen työntekijä on saanut luvan oleskella pysyvästi kyseisessä unionin jäsenvaltiossa sellaisten aiemmin voimassa olleiden sääntöjen perusteella, joihin ei sisältynyt vaatimusta kohdejäsenvaltion kielen kokeen läpäisemisestä?
               
            
                  2)
               
               
                  Sovelletaanko päätöksen N:o 1/80 10 artiklan 1 kohdan mukaista erityistä syrjintäkieltoa kansalliseen oikeussääntöön, jonka mukaan aviopuolisoiden perheenyhdistämisen edellytykseksi asetetaan se, että elleivät erityiset syyt puolla vaatimuksesta poikkeamista, avio- tai avopuolison, joka on assosiaatiosopimuksen ja päätöksen N:o 1/80 soveltamisalaan kuuluva turkkilainen työntekijä, on läpäistävä kohdejäsenvaltion virallisen kielen koe käsiteltävän asian kohteena olevan kaltaisessa tilanteessa, jossa turkkilainen työntekijä on saanut luvan oleskella pysyvästi kyseisessä unionin jäsenvaltiossa sellaisten aiemmin voimassa olleiden sääntöjen perusteella, joihin ei sisältynyt vaatimusta kohdejäsenvaltion kielen kokeen läpäisemisestä?
               
            
                  3)
               
               
                  Jos toiseen kysymykseen vastataan kieltävästi, ovatko edellä mainitun kaltaiset kansalliset oikeussäännöt assosiaatiosopimuksen 9 artiklaan sisältyvän yleisen syrjintäkiellon vastaisia käsiteltävän asian kohteena olevan kaltaisessa tilanteessa, jossa turkkilainen työntekijä on saanut luvan oleskella pysyvästi kyseisessä unionin jäsenvaltiossa sellaisten aiemmin voimassa olleiden sääntöjen perusteella, joihin ei sisältynyt vaatimusta kohdejäsenvaltion kielen kokeen läpäisemisestä, ja jossa vastaavaa vaatimusta ei aseteta kyseisen Pohjoismaihin kuuluvan unionin jäsenvaltion (Tanskan) tai muiden Pohjoismaiden kansalaisille eikä muiden unionin jäsenvaltioiden kansalaisille (eli EU-/ETA-maiden kansalaisille)?
               
            
                  4)
               
               
                  Jos kolmanteen kysymykseen vastataan myöntävästi, voidaanko assosiaatiosopimuksen 9 artiklaan sisältyvään yleiseen syrjintäkieltoon vedota suoraan kansallisissa oikeusistuimissa?
               
            
         (1)  Assosiaation kehittämisestä 19.9.1980 tehty ETY–Turkki-assosiaationeuvoston päätös N:o 1/80.